**Ministru kabineta noteikumu projekta „Grozījumi Ministru kabineta 2009. gada 6. oktobra noteikumos Nr. 1151 „Noteikumi par radiofrekvenču spektra joslu sadalījumu radiosakaru veidiem un iedalījumu radiosakaru sistēmām, kā arī par radiofrekvenču spektra joslu izmantošanas vispārīgajiem nosacījumiem (Nacionālais radiofrekvenču plāns)”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks(500 zīmes bez atstarpēm)  | Ministru kabineta noteikumu projekts „Grozījumi Ministru kabineta 2009. gada 6. oktobra noteikumos Nr. 1151 „Noteikumi par radiofrekvenču spektra joslu sadalījumu radiosakaru veidiem un iedalījumu radiosakaru sistēmām, kā arī par radiofrekvenču spektra joslu izmantošanas vispārīgajiem nosacījumiem (Nacionālais radiofrekvenču plāns)”” (turpmāk – noteikumu projekts)paredzaktualizēt radiofrekvenču spektra plānojumu radiosakaru dienestiem un iedalījumu radiosakaru sistēmām, atbilstoši Eiropas Komisijas lēmumiem. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Elektronisko sakaru likuma 49. panta pirmā daļa un 50. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Regulējumu, kādā šobrīd noteikts radiofrekvenču joslu sadalījums radiosakaru veidiem un iedalījums radiosakaru sistēmām, nosaka Ministru kabineta 2009. gada 6. oktobra noteikumi Nr. 1151 „Noteikumi par radiofrekvenču spektra joslu sadalījumu radiosakaru veidiem un iedalījumu radiosakaru sistēmām, kā arī par radiofrekvenču spektra joslu izmantošanas vispārīgajiem nosacījumiem (Nacionālais radiofrekvenču plāns)” (turpmāk – Nacionālais radiofrekvenču plāns). Noteikumu projekts pārņem šādus Eiropas Komisijas lēmumus:1. Komisijas 2020. gada 6. maija īstenošanas lēmuma (ES) 2020/667 ar ko groza Lēmumu (ES) 2012/688/ES, atjauninot attiecīgos tehniskos nosacījumus, kas piemērojami 1920–1980 MHz un 2110–2170 MHz frekvenču joslām (turpmāk – Lēmums 2020/667). Eiropas Komisijas Radiofrekvenču spektra politikas grupa atzinumos par “stratēģisko ceļvedi 5G ieviešanai Eiropā” norādījusi, ka ir jānodrošina, lai tehniskie un regulatīvie nosacījumi visām joslām, kas jau ir harmonizētas mobilajiem tīkliem, būtu piemēroti 5G izmantošanai. Viena no šādām joslām ir zemes 2 GHz sapārotā frekvenču josla. Lēmuma 2018/1538 pārņemšanai un ieviešanai Latvijā tiek veikti papildinājumi Nacionālā radiofrekvenču plāna 1. pielikumā un 2. pielikumā.2. Komisijas 2020. gada 8. maija īstenošanas lēmuma (ES) 2020/636, ar ko Lēmumu 2008/477/EK groza, lai atjauninātu attiecīgos tehniskos nosacījumus, kas piemērojami 2500–2690 MHz frekvenču joslai (turpmāk – Lēmums 2020/636).Konstatēta vajadzība rīkoties Eiropas Savienības līmenī, tostarp, pamatojoties uz Radiofrekvenču spektra politikas grupas atzinumu, lai identificētu un harmonizēt spektru 5G vajadzībām, lai tādējādi līdz 2025. gadam nodrošinātu 5G vienlaidu pārklājumu visās pilsētu teritorijās visā nozīmīgo sauszemes transporta maģistrāļu garumā. Tādējādi ir jānodrošina, lai tehniskie un regulatīvie nosacījumi visām joslām, kas jau ir harmonizētas mobilajiem tīkliem, būtu piemēroti 5G izmantošanai. Viena no šādām joslām ir 2,6 GHz frekvenču josla. Lēmuma 2020/636 pārņemšanai Nacionālais radiofrekvenču plāns atbilstoši Lēmumam 2020/6361, tiek papildināts ar tehniskajiem nosacījumiem, tā 1 pielikumā 2. pielikumā un 3. pielikumā.3. Komisijas 2020. gada 7. oktobra īstenošanas lēmuma (ES) 2020/1426 par radiofrekvenču spektra saskaņotu izmantošanu 5875–5935 MHz frekvenču joslā ar drošību saistītiem intelektisko transporta sistēmu (ITS) lietojumiem un Lēmuma 2008/671/EK atcelšanu (turpmāk – Lēmums 2020/1426).Intelektiskajās transporta sistēmās (ITS) ietilpst ceļu satiksmes ITS un pilsētas dzelzceļa ITS. Ceļu satiksmes ITS ietilpst sadarbīgas sistēmas, kuru pamatā ir reāllaika sakari starp transportlīdzekli. Komisijas Lēmums 2008/671/EK harmonizēja 5 875–5 905 MHz (vai 5,9 GHz) frekvenču joslas radiofrekvenču spektra izmantošanu ar drošību saistītiem intelektisko transporta sistēmu lietojumiem. Tajā atzīts, ka ceļu satiksmes drošībā ITS ir integrētas pieejas centrālais elements, kas transporta infrastruktūru un transportlīdzekļus apgādā ar informācijas un sakaru tehnoloģijām, lai novērstu bīstamas satiksmes situācijas un mazinātu negadījumu skaitu. Eiropas Pasta un telesakaru administrāciju konferences ietvaros (CEPT) izpētīta iespēja par 20 MHz, līdz 5925 MHz, paplašināt Eiropas Savienības līmenī saskaņotās ar drošību saistīto ITS joslas (5 875–5 905 MHz) augšējo malu un šajā joslā pie autotransporta iekļaut arī citu transportlīdzekļu sistēmas, piemēram, pilsētas dzelzceļu. Lēmuma 2020/1426 piemērošanai Latvijā un tehnisko nosacījumu pārņemšanai izstrādātas izmaiņas 1. pielikumā 2. pielikumā un 3. pielikumā. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts un nevalstiskās institūcijas, kuras darbojās saskaņā ar Vides aizsardzības un reģionālās attīstības ministrijas (turpmāk – ministrija) 2015. gada 13. augusta rīkojumu Nr. 256 „Par Vides aizsardzības un reģionālās attīstības ministrijas radiofrekvenču spektra resursu izmantošanas koordinācijas darba grupas izveidi”. |
| 4. | Cita informācija | Elektronisko sakaru likuma 1. panta 26. punkts noteic, ka Nacionālais radiofrekvenču plāns ir saskaņā ar starptautiskiem līgumiem, konvencijām un standartiem izstrādāts plāns optimālam radiofrekvenču sadalījumam Latvijas teritorijā. Nacionālā radiofrekvenču plānā ietverti Eiropas Komisijas, Eiropas Pasta un telesakaru administrāciju konferences (CEPT), Eiropas Radiokomunikāciju Komitejas (ERC), Eiropas Elektroniskās Komunikāciju Komitejas (ECC) lēmumi un rekomendācijas. Nacionālā radiofrekvenču plānā tiek ietvertas tiešās atsauces uz lēmumiem, rekomendācijām, standartiem projekta tekstā, ja to paredz pārņemamais lēmums, un tiek piemērots izņēmums lēmumu normu pārņemšanā nacionālajos normatīvajos aktos. Nacionālā radiofrekvenču plānā tiek iekļautas visas atsauces uz Eiropas Savienības tā brīža aktuālajiem lēmumiem, un, stājoties spēkā katram nākamajam lēmumam, attiecīgajā grozījumu projektā tiek aizpildīta projekta anotācijas V sadaļa. Noteikumu projektā norādītie lēmumi nosaka kārtību attiecīgo radiofrekvenču spektra joslu lietojumos un tiek pārņemti nacionālajā tiesību sistēmā, kur darbojas bez izmaiņām, līdz šādas izmaiņas atkal tiek paredzētas Eiropas Savienības lēmumos un citos saistošos tiesību aktos.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums arī ietekmē vai varētu ietekmēt | Elektronisko sakaru komersanti radiofrekvenču spektra lietotāji. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Noteikumu projekts šo jomu neskar. |
| 2. | Atbildīgā institūcija | Ministrija. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar noteikumu projektu tiek pārņemtas šādu Eiropas Savienības tiesību aktu normas:**1)**Komisijas 2020. gada 6. maija īstenošanas lēmuma (ES) 2020/667 ar ko groza Lēmumu (ES) 2012/688/ES, atjauninot attiecīgos tehniskos nosacījumus, kas piemērojami 1920–1980 MHz un 2110–2170 MHz frekvenču joslām; 2)Komisijas 2020. gada 8. maija īstenošanas lēmuma (ES) 2020/636, ar ko Lēmumu 2008/477/EK groza, lai atjauninātu attiecīgos tehniskos nosacījumus, kas piemērojami 2500–2690 MHz frekvenču joslai;3) Komisijas 2020. gada 7. oktobra īstenošanas lēmuma (ES) 2020/1426 par radiofrekvenču spektra saskaņotu izmantošanu 5875–5935 MHz frekvenču joslā ar drošību saistītiem intelektisko transporta sistēmu (ITS) lietojumiem un Lēmuma 2008/671/EK atcelšanu. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav |
| **1. tabulaTiesību akta projekta atbilstība ES tiesību aktiem** |
| A | B | C | D |
| Attiecīgā ES tiesību akta panta numurs (uzskaitot katru tiesību aktavienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, - sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā. | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, - norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| Komisijas 2020. gada 6. maija īstenošanas lēmuma (ES) 2020/667 ar ko groza Lēmumu (ES) 2012/688/ES, atjauninot attiecīgos tehniskos nosacījumus, kas piemērojami 1920–1980 MHz un 2110–2170 MHz frekvenču joslām. |
| Lēmuma (ES) 2020/667 pielikums B daļa  | Noteikumu projekta 1. punkts | pārņemts pilnībā. | Neparedz stingrākas prasības |
| Lēmuma (ES) 2020/667 pielikums B daļa | Noteikumu projekta 2.punkts | pārņemts pilnībā. | Neparedz stingrākas prasības |
| Lēmuma (ES) 2020/667 pielikums C daļa | Noteikumu projekta 6.punkts | pārņemts pilnībā. | Neparedz stingrākas prasības |
| Lēmuma (ES) 2020/667 pielikums D daļa | Noteikumu projekta 6.punkts | pārņemts pilnībā. | Neparedz stingrākas prasības |
| Komisijas 2020. gada 8. maija īstenošanas lēmuma (ES) 2020/636, ar ko Lēmumu 2008/477/EK groza, lai atjauninātu attiecīgos tehniskos nosacījumus, kas piemērojami 2500–2690 MHz frekvenču joslai. |
| Lēmuma (ES) 2020/636. 1.panta pielikums B daļa | Noteikumu projekta 3. punkts | pārņemts pilnībā. | Neparedz stingrākas prasības |
| Lēmuma (ES) 2020/636 pielikums C daļa  | Noteikumu projekta 5. punkts | pārņemts pilnībā. | Neparedz stingrākas prasības |
| Lēmuma (ES) 2020/636 pielikums D daļa | Noteikumu projekta 5. punkts | pārņemts pilnībā. | Neparedz stingrākas prasības |
| Komisijas 2020. gada 7. oktobra īstenošanas lēmuma (ES) 2020/1426 par radiofrekvenču spektra saskaņotu izmantošanu 5875–5935 MHz frekvenču joslā ar drošību saistītiem intelektisko transporta sistēmu (ITS) lietojumiem un Lēmuma 2008/671/EK atcelšanu. |
| Lēmuma (ES) 2020/1426 3.pants  | Noteikumu projekta 4. punkts  | pārņemts pilnībā. | Neparedz stingrākas prasības |
| Lēmuma (ES) 2020/1426 pielikums  | Noteikumu projekta 7. punkts | pārņemts pilnībā. | Neparedz stingrākas prasības |
| Lēmuma (ES) 2020/1426 pielikums  | Noteikumu projekta 9. punkts | pārņemts pilnībā. | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Saskaņā ar Eiropas Parlamenta un Padomes 2002. gada 7. marta lēmumu Nr. 676/2002/EK par normatīvo bāzi radiofrekvenču spektra politikai Eiropas Kopienā (radiofrekvenču spektra lēmums) ministrija informēs Eiropas Komisijas Radiofrekvenču spektra komiteju par Eiropas Komisijas lēmuma pārņemšanu valsts tiesību aktos. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji tika aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu ministrijas tīmekļvietnē. |
| 2. | Sabiedrības līdzdalība projekta izstrādē | Lai nodrošinātu sabiedrības līdzdalību, noteikumu projekts tika publicēts ministrijas tīmekļvietnē: www.varam.gov.lv 2021. gada martā. |
| 3. | Sabiedrības līdzdalības rezultāti | Pēc viedokļu saņemšanas. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts akciju sabiedrība „Elektroniskie sakari” |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts nemaina iesaistīto institūciju kompetenci. Institūcijas netiek likvidētas vai reorganizētas. |
| 3. | Cita informācija | Nav. |

Vides aizsardzības un

reģionālās attīstības ministrs A. T. Plešs

Vāvere 67026936

aija.vavere@varam.gov.lv